Presuda Suda (peto vijeće) od 15. siječnja 2026. (zahtjev za prethodnu odluku koji je uputio High Court - Irska) – Coillte Cuideachta Ghníomhaíochta Ainmnithe/Commissioner for Environmental Information
(predmet C-129/241, Coillte Cuideachta Ghníomhaíochta Ainmnithe)
„Zahtjev za prethodnu odluku – Okoliš – Aarhuška konvencija – Direktiva 2003/4/EZ – Pristup javnosti informacijama o okolišu – Pojmovi ‚podnositelj zahtjeva’ i ‚zahtjev’ – Anonimni podnositelji zahtjeva ili podnositelji zahtjeva koji se koriste pseudonimima – Pravo na pristup informacijama o okolišu – Praktična rješenja – Obveza podnositelja zahtjeva da dostave svoje stvarno ime i trenutačnu fizičku adresu – Nevaljanost zahtjeva”
Jezik postupka: engleski
Sud koji je uputio zahtjev
High Court (Irska)
Stranke glavnog postupka
Tužitelj: Coillte Cuideachta Ghníomhaíochta Ainmnithe
Tuženik: Commissioner for Environmental Information
Izreka
Pojam „podnositelj zahtjeva” iz članka 2. stavka 5. Direktive 2003/4/EZ Europskog parlamenta i Vijeća od 28. siječnja 2003. o javnom pristupu informacijama o okolišu i stavljanju izvan snage Direktive Vijeća 90/313/EEZ, u vezi s Konvencijom o pristupu informacijama, sudjelovanju javnosti u odlučivanju i pristupu pravosuđu u pitanjima okoliša, potpisanom u Aarhusu 25. lipnja 1998. te odobrenom u ime Europske zajednice Odlukom Vijeća 2005/370/EZ od 17. veljače 2005.,
treba tumačiti na način da:
ne zahtijeva identifikaciju fizičke ili pravne osobe njezinim stvarnim imenom i/ili trenutačnom fizičkom adresom, ali mu se ne protivi nacionalni propis koji nalaže takvu identifikaciju podnositelja zahtjeva, uz poštovanje načela ekvivalentnosti i djelotvornosti.
____________
1 SL C/2024./3312, C